Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 1/2004 /* SEK/2004/0163 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 1/2004 1. MÄÄRÄRAHAT 1.1. Rahoitusnäkymien otsakkeen 1 (Maatalous) talousarviomäärärahat vuonna 2004 Tämän vuoden talousarvion määrärahat on ensimmäistä kertaa vahvistettu komission toteuttamien toimien perusteella. EMOTR:n tukiosaston talousarvio sisältää määrärahoja, jotka liittyvät seuraaviin kolmeen komission toimeen: maatalous (toimintalohko nro 05), kalastus (toimintalohko nro 11) ja terveys ja kuluttajansuoja (toimintalohko nro 17). Euroopan parlamentin joulukuussa 2003 EU-15:n osalta rahoitusnäkymien otsakkeessa 1 hyväksymät talousarviomäärärahat ovat 44 761,4 miljoonaa euroa. Kaikki asianomaiset toimintalohkot (05, 11 ja 17) kattavan alaotsakkeen 1a talousarviomäärärahat EU-15:n osalta ovat 39 958,4 miljoonaa euroa. Alaotsakkeen 1b määrärahat ovat EU-15:n osalta 4 803,0 miljoonaa euroa. 2. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioissa 16. päivästä lokakuuta 30. päivään marraskuuta 2003 toteutettuja menoja. 2.1. Alaotsake 1a: toimintalohkot 05 (maatalous), 11 (kalastus) ja 17 (terveys ja kuluttajansuoja) >TAULUKON PAIKKA> 2.2. Alaotsake 1b: Toimintalohko 05 (maatalous) - Maaseudun kehittäminen >TAULUKON PAIKKA> 3. Määrärahojen alustava käyttö Seuraavassa taulukossa esitetään määrärahojen alustava käyttö varainhoitovuoden 2004 ensimmäisen kuukauden aikana. Varainhoitovuosi 2004 - määrärahojen alustava käyttö Jäsenvaltioille 16.10.2003-30.11.2003 aiheutuneet menot, jotka kirjataan EU:n talousarvioon tammikuussa 2004 >TAULUKON PAIKKA> 4. SELVITYSOSA 4.1. Määrärahojen täytäntöönpano tammikuussa 2004 Talousarvion määrärahojen täytäntöönpano rahoitusnäkymien otsakkeen 1 osalta tammikuussa 2004 (jäsenvaltioiden menot 16.10.-30.11.2003) on 19 414,3 miljoonaa euroa eli 43,4 prosenttia määrärahoista. Menot ovat - 1 871,2 miljoonaa euroa indikaattorin yläpuolella alaotsakkeessa 1a, ja - 97,7 miljoonaa euroa indikaattorin alapuolella alaotsakkeessa 1b. 4.2. Valuuttoihin vaikuttavat tekijät Dollarin pariteetti euroon nähden Edellä mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2004 maatalousbudjetin oikaisukirjelmää laadittaessa perustana oli vuoden 2003 heinä-, elo- ja syyskuun keskimääräinen dollarin pariteetti eli 1 EUR = 1,12 $. Dollarin keskikurssi 1. elokuuta-30. marraskuuta 2003 oli 1 EUR = $ 1,14 eli hieman vuoden 2004 talousarvion laatimisessa käytettyä kurssia korkeammalla. 4.3. Markkinoihin vaikuttavat tekijät Alaotsake 1a Alaotsakkeen 1 a täytäntöönpanovauhti on indikaattorin yläpuolella sekä kasvi- että eläintuotteiden alalla. Kasvituotteiden alalla ylikäyttö johtuu ensisijaisesti peltokasveista ja oliiviöljystä. Eläintuotteiden osalta ylikäyttö liittyy pääasiassa naudan- ja lampaanlihaan. Sen vuoksi on aiheellista tehdä seuraavat huomautukset: Momentti 05 02 03: Suorat tuet peltokasvialalla // Ero: + 943 milj. euroa (+ 5,5 %) // (menot: 14 022 milj. euroa) (indikaattori: 13 079 milj. euroa) Eräissä jäsenvaltioissa kesällä esiintyneen kuivuuden vuoksi komissio vahvisti erityistoimenpiteitä (8. syyskuuta 2003 annettu komission asetus (EY) N:o 1577/2002), joiden mukaisesti kyseisillä jäsenvaltioilla on lupa tavanomaisen, 16. marraskuuta 2003 alkavan tukikauden noudattamisen sijasta myöntää 16. lokakuuta 2003 alkaen ennakkoa, jonka määrä on enintään 50 prosenttia peltokasvien pinta-alatuista ja kesannointituista. Havaittu ylikäyttö indikaattoriin verrattuna kuvastaa kyseisiä, asianomaisten jäsenvaltioiden maksamia tukiennakoita. Ylikäytön katsotaan tässä vaiheessa olevan väliaikaista. Momentti 05 02 05: Sokeri // Ero: - 145 milj. euroa (-8,5 %) // (menot: 174 milj. euroa) (indikaattori: 319 milj. euroa) Tämä alikäyttö indikaattoriin verrattuna johtuu vientituella viedyn sokerin määrän vähenemisestä. Kyseinen määrä oli 75 prosenttia määrästä, joka oli tarkoitus viedä kyseiseen ajankohtaan mennessä. Momentti 05 02 06: Oliiviöljy // Ero: + 379 milj. euroa (+16,0 %) // (menot: 757 milj. euroa) (indikaattori: 379 milj. euroa) Tämä ylikäyttö johtuu oliiviöljyn tuotantotukien ennakoiden maksutahdin nopeutumisesta indikaattoriin verrattuna. Tilanteen odotetaan tasoittuvan lähikuukausina tässä toimenpiteessä tuettavien, ennakolta määritettyjen oliiviöljyn enimmäismäärien perusteella. Momentti 05 03 02: Naudanliha // Ero: + 406 milj. euroa (+5,1 %) // (menot: 1 730 milj. euroa) (indikaattori: 1 324 milj. euroa) Eräissä jäsenvaltioissa kesällä esiintyneen kuivuuden vuoksi komissio antoi 16. syyskuuta 2003 asetuksen (EY) N:o 1621/2003, jolla sallitaan vuoden 2003 naudanlihapalkkioiden maksaminen ennakolta varainhoitovuonna 2003 vuoden 2004 sijaan. Asianomaiset jäsenvaltiot nopeuttivat ilmeisesti näiden palkkioiden maksutahtia uuden varainhoitovuoden alussa, kuten kyseinen ylikäyttö todistaa verrattaessa menoja vuoden 2004 talousarviossa kyseisen momentin osalta vahvistettuun indikaattoriin. Ylikäytön katsotaan tässä vaiheessa olevan väliaikaista. Momentti 05 03 03: Lampaan- ja vuohenliha // Ero: + 618 milj. euroa (+40,4 %) // (menot: 1 036 milj. euroa) (indikaattori: 418 milj. euroa) Eräissä jäsenvaltioissa kesällä esiintyneen kuivuuden vuoksi komissio antoi 16. syyskuuta 2003 asetuksen (EY) N:o 1621/2003, jolla sallitaan vuoden 2003 lampaan- ja vuohenlihapalkkioiden maksaminen ennakolta varainhoitovuonna 2003 vuoden 2004 sijaan. Asianomaiset jäsenvaltiot nopeuttivat ilmeisesti näiden palkkioiden maksutahtia uuden varainhoitovuoden alussa, kuten kyseinen ylikäyttö todistaa verrattaessa menoja vuoden 2004 talousarviossa kyseisen momentin osalta vahvistettuun indikaattoriin. Ylikäytön katsotaan tässä vaiheessa olevan väliaikaista. 5. PÄÄTELMÄT Määrärahojen täytäntöönpano 31. tammikuuta 2004 Määrärahojen täytäntöönpanossa tammikuussa 2004 (jäsenvaltioiden menot 16.10.-30.11.2003) on ylikäyttöä alaotsakkeen 1a osalta. Ylikäyttö liittyy tiettyihin yksittäisiin talousarvion momentteihin, ja tässä vaiheessa sen arvioidaan olevan väliaikaista. Alaotsakkeen 1b alikäyttöä ei tässä vaiheessa kommentoida.